ముంబై : పెద్ద నోట్ల రద్దు తర్వాత దక్షిణాది రాష్ట్రాల్లో కుటుంబ (హౌజ్హోల్డ్) డిపాజిట్లు భారీగా తగ్గిపోయాయి. ఇదే సమయంలో  దేశవ్యాప్తంగా ఈ డిపాజిట్లలో భారీ వృద్ధి నమోదు కావటం విశేషం. 2016-17 ఆర్థిక సంవత్సరంలో దేశంలో హౌజ్హోల్డ్ డిపాజిట్లు 12.3 శాతం నుంచి 14.1 శాతానికి పెరగగా దక్షిణాది రాష్ట్రాల్లో మాత్రం ఇది 13.8 శాతం నుంచి 13.3 శాతానికి పడిపోయినట్లు భారతీయ రిజర్వ్ బ్యాంక్ (ఆర్బిఐ) గణాంకాలు వెల్లడిస్తున్నాయి. సెంట్రల్, ఉత్తరాది, తూ ర్పు రీజియన్లలో డిపాజట్లు గణనీయంగా పెరగగా దక్షిణాది రాష్ట్రాల్లో మాత్రం ఈ ట్రెండ్ భిన్నంగా ఉందని కోటక్ సెక్యూరిటీస్ రూపొందించిన నివేదిక వెల్లడించింది. దక్షిణాదిలో కుటుంబ డిపాజిట్లు భారీగా తగ్గటంలో తెలంగాణ, తమిళనాడు, కర్ణాటక రాష్ట్రాలు కీలకం గా ఉన్నాయని పేర్కొంది. తెలంగాణ రాష్ట్రంలో కుటుంబ డిపాజిట్ల వృద్ధి రేటు 2015-16 ఆర్థిక సంవత్సరంలో 23.7 శాతం ఉండగా 2016-17లో ఇది ఏకంగా 16.4 శాతానికి పడిపోయాయని నివేదిక తెలిపింది. కర్ణాటకలో ఇది 13.5 శాతం నుంచి 11.5 శాతానికి, తమిళనాడులో 16.7 శాతం నుంచి 12.2 శాతానికి పడిపోయాయని తెలిపింది. గత ఏడాది నవంబరులో  500 రూపాయలు, 1000 రూపాయల నోట్లను ప్రభుత్వం రద్దు చేయటంతో బ్యాంకుల్లో డిపాజిట్లు గణనీయంగా పెరిగిన సంగతి తెలిసిందే. కాగా సెంట్రల్, తూర్పు రీజియన్ల్లో మొత్తం కుటుంబ డిపాజిట్లు 28 శాతం నుంచి 32 శాతానికి పెరిగాయి.
mumbai : pedda notla raddu tarvaata dakshinaadi rashtrallo kutumba (houzhold) depaajitlu bhariga taggipoyayi. ide samayamlo  desavyaaptamgaa ee depajitlalo bhari vruddhi namodu kaavatam visesham. 2016-17 aardhika samvatsaramlo desamlo houzhold depaajitlu 12.3 saatam nunchi 14.1 saataaniki peragagaa dakshinaadi rashtrallo maatram idhi 13.8 saatam nunchi 13.3 saataaniki padipoyinatlu bhaarateeya rizerv bank (arbi) ganaankaalu velladistunnaayi. central, uttaraadi, tuu rpu regionlalo depajatlu gananeeyamgaa peragagaa dakshinaadi rashtrallo maatram ee trend bhinnamgaa undani kotak securities roopondinchina nivedika velladinchindi. dakshinaadilo kutumba depaajitlu bhariga taggatamlo telamgaana, tamilanadu, karnaataka rashtralu keelakam gaa unnaayani perkondi. telamgaana rashtramlo kutumba depajitla vruddhi retu 2015-16 aardhika samvatsaramlo 23.7 saatam undagaa 2016-17loo idhi ekamgaa 16.4 saataaniki padipoyayani nivedika telipindi. karnaatakalo idhi 13.5 saatam nunchi 11.5 saataaniki, tamilanaadulo 16.7 saatam nunchi 12.2 saataaniki padipoyayani telipindi. gatha edaadi navambarulo  500 roopaayalu, 1000 roopaayala notlanu prabhutvam raddu cheyatamtho byaankullo depaajitlu gananeeyamgaa perigina sangati telisinde. kaga central, thoorpu regionllo mottam kutumba depaajitlu 28 saatam nunchi 32 saataaniki perigaayi.